ખેડા જિલ્લામાં છેલ્લા કેટલાય સમયથી વરસાદ ઝરમર વરસતો હતો. જેના કારણે ભારે ઉકળાટ અને બફારાનો સામનો કરવો પડતો હતો. વરસાદના સામાન્ય ઝાપટાને કારણે ખેડૂતોમાં પણ વાવણી લાયક વરસાદ થશે કે નહીં તે અંગેની ચિંતા પ્રવર્તી હતી. પરંતુ બુધવારે સમગ્ર જિલ્લામાં સાર્વત્રિક વરસાદ પડ્યો હતો. જેમાં નડિયાદમાં ૬૨ મિમિ, માતરમાં ૮૦ મિમિ, ખેડામાં ૬૦ મિમિ, મહેમદાવાદમાં ૯૦ મિમિ, મહુધામાં ૦૩ મિમિ, કઠલાલમાં ૪૨ મિમિ, કપડવંજમાં ૦૨ મિમિ, વસોમાં ૧૫૯ મિમિ, ગળતેશ્વરમાં ૧૫ મિમિ વરસાદ નોંધાયો છે.